**Ingatlanértékesítési Hirdetmény**

Hajdúböszörmény Város Önkormányzata **nyilvános pályázatot hirdet** az alábbi tárgyban: **Hajdúböszörmény 4551/3 hrsz-ú önkormányzati tulajdonú, kivett beépítetlen terület művelési ágú, 16514 m² teleknagyságú, 35-ös számú főút melletti ingatlan értékesítése**

Az ingatlan induló **ára: 60.110.960,-Ft + Áfa**. Az ajánlattevőnek a nettó vételár 3 %-a + Áfa bonyolítási díjat is meg kell fizetnie.

* Ajánlattevőnek ajánlatában meg kell jelölnie a nevét és részletesen kifejteni, hogy az ingatlanon milyen tevékenységet kíván ellátni, bemutatni a tevékenységnek a város életére gyakorolt hatását.
* Az **ajánlat benyújtásának feltétele 6.000.000,- Ft pályázati biztosíték befizetése** Hajdúböszörmény Város Önkormányzatának 11738060-15372514 számú számlájára, vagy a biztosíték összegének letétbe helyezése a helyrajzi szám megjelölésével. Az ajánlat csak akkor érvényes, ha az ajánlattevő igazolja, hogy a kiírásban megjelölt összegű biztosítékot rendelkezésre bocsátotta, vagy igazolja a biztosíték összegének letételét. Az Önkormányzat a pályázati biztosítékot a vételárba beszámítja. Amennyiben a nyertes pályázó a szerződéskötéstől eláll, úgy részére a pályázati biztosíték nem jár vissza. A pályázati eljárást lezáró döntés meghozatalát követően 30 napon belül a nem nyertes pályázóknak a pályázati biztosítékot az Önkormányzat visszafizeti.
* A pályázat elbírálása során előnyt jelent, ha pályázó minél magasabb foglalkoztatotti létszámmal rendelkezik, valamint tudja vállalni tanulók gyakornoki képzését és a helyi iparűzési adót Hajdúböszörmény Város Önkormányzatának fizeti.
* A pályázat elbírálása során további előnyt jelent az ingatlanon kivitelezésre kerülő beruházás során megújuló energia hasznosítása, szem előtt tartva a környezetvédelmet.
* Nyertes ajánlattevő vállalja a kialakítandó telephelyen minimum 50 db fa ültetését.
* Nyertes ajánlattevő vállalja, hogy olyan tevékenység folytatását valósítja meg beruházása eredményeként, amely a lakókörnyezet számára sem esztétikai sem funkcionális zavarással nem jár.
* Az önkormányzat az értékesítésre kerülő ingatlanra 4 éves beépítési kötelezettséget ír elő, melynek biztosítására az Önkormányzat elidegenítési és terhelési tilalmat köt ki.
* A nyertes pályázónak az eljárást lezáró döntés kézhezvételét követő 40 napon belül a vételi ajánlatot alá kell írnia. A vételi ajánlat aláírásának feltétele, hogy a vevőnek az Önkormányzat felé semmilyen tartozása ne legyen. Vevő a szerződéskötéskor köteles az ingatlan teljes vételárát egy összegben a bonyolítási díjjal együtt megfizetni.
* Ajánlattevők ajánlati kötöttsége a beadási határidőt követő 90 napig tart.
* Az ajánlatok bontására zártkörűen kerül sor, a bontás elvégzését a Közbeszerzési Bizottság végzi el.
* A pályázati eljárást lezáró döntést veszélyhelyzet idején a Képviselő-testület hatáskörét gyakorolva a Polgármester hozza meg.
* Az Önkormányzat fenntartja a jogát, hogy a pályázat során ajánlatot tett egyik ajánlattevővel se kössön szerződést és ily módon a pályázatot - akár indokolás nélkül is - eredménytelennek nyilvánítsa.

A nemzeti vagyonról szóló 2011. évi CXCVI. törvény 14. § (2) és (5) bekezdése alapján az értékesítésre kerülő önkormányzati tulajdonú ingatlan vonatkozásában a Magyar Államot elővásárlási jog illeti meg. Az állam nevében eljáró szerv a kézbesítéstől számított 35 napon belül nyilatkozik arról, hogy kíván-e élni az elővásárlási joggal.

Az ingatlannal kapcsolatban további tájékoztatás kérhető az 52/563-238-as telefonszámon, illetve a Polgármesteri Hivatal I. emelet 38-as irodájában.

**A pályázat benyújtásának helye, ideje és módja:**

Az ajánlatokat eredeti, aláírt, pecséttel ellátott formában **postai úton** kell eljuttatni 1 példányban a **Hajdúböszörményi Polgármesteri Hivatal**hoz (4220 Hajdúböszörmény, Bocskai tér 1. sz.) a megadott határidőre: **2021. április 26.** A borítékra szíveskedjen ráírni, hogy **„Pályázat a Hajdúböszörmény 4551/3 hrsz-ú ingatlan vételére”**.